15.4.2005

5.
5tsagLe

MIKKELIN KIHLAKUNNANVIRASTON SYYTTÄJAOSASTO
PL 168, 50101 Mikkeli
Puh. 010 362 7000
Telekopio 010 362 7019
Oikeusministeriölle
ASIA	LAUSUNTO SYYTTAJALAITOKSEN RAKENNE- JA RESURSSITYÖRYHMÄN VALIMIETINNÖSTA
Käsittelen seuraavassa lausunnossani välimietintöä ainoastaan Mikkelin syyttäjäosaston ja Etelä-Savon yhteistoiminta-alueen näkökulmasta.

Työryhmän ehdottamat 18 ja noin 31 yksikön mallit tarkoittaisivat käytännössä nykyisen Etelä-Savon yhteistoiminta-alueen muuttamista varsinaiseksi yhdeksi yksiköksi kuitenkin niin, että 31 yksikön mallissa perustettavaksi ehdotettuun yksikköön kuuluisi myös nykyinen Varkauden syyttäjäosasto.

Vaikka useimpia työryhmän esittämiä yhteistoiminnan ongelmia ei ole esiintynyt Etelä-Savon yhteistoiminta-alueella, ovat ne kuitenkin ainakin periaatteessa olemassa ja voivat konkretisoitua esimerkiksi henkilövaihdosten jälkeen. Tästä syystä pidän tarkoituksenmukaisena alueen muodostamista yhdeksi yksiköksi. Tosiasiassa uudistus tarkoittaisi merkittävältä osaltaan vain hyvin toimivan yhteistoiminta-alueen hallinnon ja toiminnan tiivistämistä muodollisestikin yhdeksi yksiköksi.
Nykyisen - käytännössä toimivaksi todetun - Etelä-Savon yhteistoiminta-alueen muodostaminen yhdeksi virastoksi riittäisi käsitykseni mukaan turvaamaan ne tavoitteet, joihin yksikkökokojen suurentamisella pyritään. Mikäli Pieksämäen ja Varkauden käräjäoikeuksien yhdistämissuunnitelmat etenevät, tulee tällöin kuitenkin tarkasteltavaksi, olisiko Varkauden syyttäjäosaston liittäminen Mikkelin, Pieksämäen ja Savonlinnan kanssa samaan syyttäjäyksikköön tarkoituksenmukaista.

Työryhmä on kummassakin edellä mainitussa mallissa ehdottanut Pieksämäen käräjäoikeuteen kuuluvan Hankasalmen kunnan sijoittamista Keski-Suomen tai Jyväskylän syyttäjäyksikön toimipiiriin. Kannatan tätä ehdotusta. Se on yhtäpitävä sen työryhmän näkemyksen kanssa, että syyttäjän yhteyden järjestäminen esitutkintaan on ensisijainen tavoite. Hankasalmi kuuluukin Jyväskylän kihlakuntaan.
Ossi Jukarainen
johtava kihlakunnansyyttäjä